Donald Glover

Donald McKinley Glover noorem (muusikunimega Childish Gambino; sündinud 25. septembril 1983 Edwardsis California osariigis) on Ameerika Ühendriikide näitleja, koomik, muusik ja filmitegija.

New Yorgi Ülikooli õpingute kõrvalt töötas ta sketšikomöödia näiteseltskonnas Derrick Comedy. Seejärel palkas Tina Fey Gloveri 23-aastaselt NBC situatsioonikomöödiale "30 Rock" stsenaariume kirjutama.

Ta sai tuntuks kolledžiüliõpilase Troy Barnesi kehastamisega aastail 2009–2014 situatsioonikomöödias "Community". 2016.–2022. aastani mängis ta peaosa FX-i telesarjas "Atlanta", mille ta ise lõi ja mida aeg-ajalt ise ka lavastas.https://www.thedailybeast.com/atlanta-star-donald-glover-wants-to-make-people-feel-black

"Atlanta" eest on ta pälvinud mitu auhinda, sealhulgas kaks Primetime Emmyt ja kaks Kuldgloobust.https://www.televisionacademy.com/bios/donald-gloverhttps://www.forbes.com/sites/maddieberg/2017/01/08/donald-glover-30-under-30-alum-wins-big-for-atlanta-at-the-global-globes

Diskograafia
Stuudioalbumid
 ''Camp'' (2011)
 ''Because the Internet'' (2013)
 ''Awaken, My Love!'' (2016)
 ''3.15.20'' (2020), uuesti välja antud nime ''Atavista'' all (2024)
 ''Bando Stone & the New World'' (2024)

Isiklikku
Ta sündis Edwardsi õhuväebaasis, kuid kasvas üles Stone Mountainis Georgia osariigis, kuhu tema isa Donald Glover vanem paigutati järgmisele positsioonile. Tal on vend ja õde ning ta vanemad võtsid kasvatada kasulapsi. Ta vanemad olid Jehoova tunnistajad, kuid ta ise pole usklik.

Ta õppis Avondale High Schoolis ja käis näitekoolis nimega DeKalb School of the Arts. 2006. aastal lõpetas ta New York University Tisch School of the Artsi kraadiga näitekirjanduses. Tal on kolm poega abikaasa Michelle White'iga, kellega ta kohtus aastal 2015.https://www.gq.com/story/michaela-coel-donald-glover-in-conversationhttps://eu.usatoday.com/story/entertainment/movies/2019/07/16/lion-king-donald-glover-redid-simba-lines-after-losing-dad/1728489001

Viited

Kategooria:Ameerika Ühendriikide inimesed
Kategooria:Ameerika Ühendriikide muusikud
Kategooria:Ameerika Ühendriikide koomikud
Kategooria:Ameerika Ühendriikide näitlejad
Kategooria:Ameerika Ühendriikide filmitegijad
Kategooria:New Yorgi Ülikooli vilistlased
Kategooria:Sündinud 1983